Վարկի վերաբերյալ ժամկետանց օրերի քանակը լրացվում և թարմացվում է յուրաքանչյուր ամսվա վերջին աշխատանքային օրը (նույն օրվա դրությամբ) և վարկային ռեգիստր է ներկայացվում հաջորդ երեք աշխատանքային օրվա ընթացքում: Վարկի գծով ժամկետանց պարտավորությունների մարման դեպքում ժամկետանց օրերի քանակը զրոյացվում և վարկային ռեգիստր է ներկայացվում մարման օրվան հաջորդող երեք աշխատանքային օրվա ընթացքում: Վարկային քարտի, վարկային գծի և օվերդրաֆտի դեպքում նշված տեղեկատվությունը վարկային ռեգիստրին տրամադրվում է մարման վերաբերյալ տեղեկատվության հետ միաժամանակ՝ սույն կարգով սահմանված ժամկետներում: Վարկի գծով ժամկետանց պարտավորությունների մասնակի մարման դեպքում ժամկետանց օրերի քանակը նվազեցվում և վարկային ռեգիստր է ներկայացվում մարման օրվան հաջորդող երեք աշխատանքային օրվա ընթացքում: